ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2661/00

υποβολή: Michl Ebner (PPE-DE) προς την Επιτροπή

(1 Σεπτεμβρίου 2000)

Θέμα: Καταδίωξη χριστιανών στις νήσους Μολούκες

Το Ευρωπαϊκό Κοινοβούλιο έχει εγκρίνει πλέον δύο ψηφίσματα για την απαξιωτική κατάσταση των ανθρώπων στις νήσους Μολούκες (Ινδονησία), το πρώτο τον Ιανουάριο του 2000 και το δεύτερο τον Ιούλιο του 2000 ώστε να διαμαρτυρηθεί κατά της συνεχιζόμενης για μήνες καταδίωξης χριστιανών και της ερήμωσης χωριών, τα οποία κατοικούνται από τμήματα του πληθυσμού με χριστιανική θρησκεία.

Μπορεί να ανακοινώσει η Επιτροπή τι έχει πράξει σε συνέχεια αυτών των δύο ψηφισμάτων για την ουσιαστική βελτίωση της κατάστασης;

Απάντηση του κ. Patten εξ ονόματος της Επιτροπής

(12 Σεπτεμβρίου 2000)

Η Επιτροπή παρακολουθεί εκ του σύνεγγυς τα γεγονότα στο Αρχιπέλαγος των Μολούκων Νήσων και συμμερίζεται την ανησυχία που εξέφρασε το Αξιότιμο Μέλος του Κοινοβουλίου, ιδίως δε όσον αφορά την εμφανή αδυναμία των ινδονησιακών δυνάμεων ασφαλείας να ελέγξουν τη βία.

Η Επιτροπή, όπως και η πλειονότητα των μελών της διεθνούς κοινότητας, θεωρεί ότι η διαμάχη στις Μολούκες Νήσους αποτελεί πρωτευόντως εσωτερικήπόθεση της Ινδονησίας. Μέχρι σήμερα, η κυβέρνηση της Ινδονησίας αρνήθηκε κάθε συνδρομή από το εξωτερικό για την επίλυση της κρίσης και μόνον η ανθρωπιστική βοήθεια γινόταν δεκτή.

Σε αυτό το πλαίσιο, η Επιτροπή παρενέβη στις Μολούκες Νήσους, μέσω της Υπηρεσίας Ανθρωπιστικής Βοήθειας (ECHO) και στον βαθμό που της το επέτρεπε η κατάσταση στον τομέα της ασφάλειας, με σκοπό να απαλύνει την τραγική κατάσταση του πληθυσμού. Μετά το 1999, παρέχεται συνδρομή μέσω Μη Κυβερνητικών Οργανώσεων (ΜΚΟ) στα θύματα της διαμάχης, συμπεριλαμβανομένου του εκτοπισθέντος πληθυσμού. Παρά ταύτα, η επισφαλής κατάσταση και η ηθελημένη κυβερνητική πολιτική περιορισμού της πρόσβασης στις εν λόγω νήσους σταμάτησαν προσωρινά τις επιχειρήσεις των εταίρων ΜΚΟ.

Η Επιτροπή παραμένει σε επαφή με τις ανώτατες αρχές της χώρας και με την ηγεσία της Εκκλησίας και αξιοποιεί κάθε ενδεδειγμένη ευκαιρία προκειμένου να εκδηλώσει την ανησυχία της προς τις αρχές της Ινδονησίας. Οι διαβουλεύσεις με κράτη μέλη για το θέμα αυτό συνεχίζονται.
ΓΡΑΠΤΗ ΕΡΩΤΗΣΗ E-2071/00

υποβολή: Elizabeth Lynne (ELDR) προς την Επιτροπή

(27 Ιουνίου 2000)

Θέμα: Βασική χρηματοδότηση ΜΚΟ που δρουν στον τομέα των ατόμων με ειδικές ανάγκες

Μπορεί να γνωστοποιήσει η Επιτροπή πόση ακριβώς βασική χρηματοδότηση παρασχέθηκε σε μη κυβερνητικές οργανώσεις που δρουν στον τομέα των ατόμων με ειδικές ανάγκες, ποιες ακριβώς οργανώσεις έλαβαν τέτοια χρηματοδότηση και από ποια ακριβώς κονδύλια του προϋπολογισμού, για τα έτη 1999, 1998 και 1997;

Μπορεί να δηλώσει η Επιτροπή ποιες οργανώσεις πρόκειται να λάβουν τέτοια χρηματοδότηση στο πλαίσιο των τρεχόντων σχεδίων για το 2000 και το 2001 και από ποια κονδύλια του προϋπολογισμού;

Απάντηση της κ. Διαμαντοπούλου εξ ονόματος της Επιτροπής

(3 Οκτωβρίου 2000)

Το 1997 χορηγήθηκαν 1,6 εκατ. σε 26 μη κυβερνητικές οργανώσεις (ΜΚΟ) (γραμμή B5-4106 του προϋπολογισμού). Το 1998 χορηγήθηκαν 1,28 εκατ. σε 14 ΜΚΟ (γραμμή B5-4106 του προϋπολογισμού). Το 1999 χορηγήθηκαν 0,87 εκατ. σε 10 ΜΚΟ(γραμμή B5-4111 του προϋπολογισμού).

Ο κατάλογος των ΜΚΟ στις οποίες χορηγήθηκαν οι επιδοτήσεις τα έτη 1997, 1998 και 1999 αποστέλλεται απευθείας στην κ. βουλευτή και στη Γραμματεία του Κοινοβουλίου.

Για τα έτη 1997, 1998, 1999 και 2000, το Ευρωπαϊκό Φόρουμ των Ατόμων με Ειδικές Ανάγκες έλαβε βασική χρηματοδότηση που ανερχόταν σε 750 000, εφόσον αυτή η οργάνωση αναφερόταν ρητά στο σχόλιο του προϋπολογισμού που συνόδευε τη σχετική γραμμή του προϋπολογισμού για κάθε έτος.

Το 2000, η Επιτροπή διοργάνωσε διαγωνισμό γιαποβολή προτάσεων με σκοπό την παροχήποστήριξης για τις δραστηριότητες συντονισμού των οργανώσεων που λειτουργούν σε ευρωπαϊκό επίπεδο και ασχολούνται με την καταπολέμηση των διακρίσεων (γραμμή B5-803 του προϋπολογισμού). Κατόπιν αυτής της πρόσκλησης, η Επιτροπή συνάπτει συμβάσεις επιδότησης με έναν αριθμό οργανώσεων, ορισμένες από τις οποίες δρουν στον τομέα της αναπηρίας και των ειδικών αναγκών. Πληροφορίες σχετικά με τις οργανώσεις που θαποστηριχθούν, θα δημοσιευθούν στις ιστοσελίδες της Επιτροπής, στην εξής διεύθυνση:

(http://europa.eu.int/comm/employment_social/soc-prot/disable/index_en.htm).

Το 2001, η βασική χρηματοδότηση για τις σχετικές οργανώσεις ευρωπαϊκού επιπέδου με πείρα στην καταπολέμηση των διακρίσεων θα εμπέσει στο πρόγραμμα δράσης για την καταπολέμηση των διακρίσεων που εξετάζεται αυτή τη στιγμή στο Συμβούλιο και το Κοινοβούλιο. Βάσει του άρθρου 13 της συνθήκης για την ΕΚ, το πρόγραμμα θα ασχοληθεί με τις διακρίσεις λόγω φυλετικής και εθνικής καταγωγής, θρησκεύματος και πεποιθήσεων, αναπηρίας, ηλικίας και γενετήσιου προσανατολισμού. Η Επιτροπή έχει προτείνει την καθιέρωση κριτηρίων για την επιλογή των εν λόγω ευρωπαϊκών ΜΚΟ σε συνεργασία με την επιτροπή του προγράμματος. Τότε θα διεξαχθεί διαγωνισμός για τηνποβολή προτάσεων βάσει αυτών των κριτηρίων. Συνεπώς δεν είναι δυνατόν σε αυτό το στάδιο να ειπωθεί ποιες οργανώσεις θα επιδοτηθούν.
ΓΡΑΠΤΗ ΕΡΩΤΗΣΗ E-3378/00

υποβολή: Mary Banotti (PPE-DE) προς την Επιτροπή

(3 Νοεμβρίου 2000)

Θέμα: Θαλάσσια πτηνά και αλιεία με παραγάδι

Εξαιτίας των αρνητικών επιπτώσεων της αλιείας με παραγάδι, που σκοτώνει περίπου 50 000 έως 100 000 θυελλοπούλια του Βορρά ετησίως στο Βόρειο Ατλαντικό, και λόγω του ότι η επιβίωση αρκετών ειδών άλμπατρος διατρέχει κίνδυνο, ποια συγκεκριμένα μέτρα προτίθεται να λάβει η Επιτροπή προκειμένου να ληφθούν στα αλιευτικά σκάφη της ΕΕ τα απαραίτητα εκείνα μέτρα που θα διασφαλίσουν την αποφυγή των άδικων αυτών θανάτων;

Κοινή απάντηση του κ. Wallstrm εξ ονόματος της Επιτροπής στις γραπτές ερωτήσεις E-3268/00, E-3378/00 και E-3379/00

(5 Δεκεμβρίου 2000)

Μέχρι σήμερα οι περισσότερες εκφρασθείσες ανησυχίες προς την Επιτροπή αναφέρονταν σε τυχαίες συλλήψεις θαλασσίων πουλιών στους ωκεανούς του νοτίου ημισφαιρίου. Η Επιτροπή συλλέγει πληροφορίες για το κατά πόσο το θέμα αυτό αποτελεί πραγματικό πρόβλημα στα κοινοτικά ύδατα.

Για το θέμα αυτό η Επιτροπή ζήτησε επίσης από το διεθνές συμβούλιο θαλάσσιας εξερεύνησης να της δώσει πληροφορίες και απόψεις αναφορικά με τις πιέσεις που ασκούν οι αλιευτικές δραστηριότητες επί του θαλασσίου περιβάλλοντος και ειδικότερα επί των μη εμπορευσίμων ειδών. Τελικά η Επιτροπή επιθυμεί να παραπέμψει τα Αξιότιμα Μέλη του Κοινοβουλίου στην απάντησή της στην γραπτή ερώτηση E-3126/00(1) του κ. Davies.

(1) ΕΕ C 136 E της 8.5.2001, σελ. 190.
ΓΡΑΠΤΗ ΕΡΩΤΗΣΗ E-3506/00

υποβολή: Piia-Noora Kauppi (PPE-DE) προς την Επιτροπή

(10 Νοεμβρίου 2000)

Θέμα: Το δίκτυο Natura της Φινλανδίας

Η Επιτροπή προσέφυγε στο Δικαστήριο τον Ιούνιο κατά της Φινλανδίας. Σύμφωνα με αυτήν, το προταθέν από την Φινλανδία δίκτυο Natura δεν περιλαμβάνει επαρκείς περιοχές διατήρησης των πτηνών. Η Επιτροπή αναφέρεται στην προσφυγή της στο έργο Σημαντικές περιοχές πτηνών της Ευρώπης που συμπληρώθηκε πρόσφατα από τον οργανισμό διατήρησης της φύσεως, Bird Life International.

Η αξιολόγηση που πραγματοποιήθηκε κατά τη διάρκεια του ερευνητικού προγράμματος για τις σημαντικές περιοχές πτηνών της Ευρώπης δεν έλαβεπόψη την οδηγία περί πτηνών όταν αξιολόγησε την επάρκεια του δικτύου Natura;

Απάντηση της κας Wallstrm εξ ονόματος της Επιτροπής

(14 Δεκεμβρίου 2000)

Το άρθρο 4 παράγραφος 1 της οδηγίας 79/409/ΕΟΚ του Συμβουλίου, της 2 Ιουνίου 1979, περί διατηρήσεως των αγρίων πτηνών(1) απαιτεί από τα κράτη μέλη να ταξινομούν κυρίως τα πλέον κατάλληλα εδάφη τους, κατά αριθμό και μέγεθος, ως ζώνες ειδικής προστασίας (SPAs) για την διατήρηση των ειδών των πτηνών που αναφέρονται στο παράρτημα Ι της οδηγίας, λαμβάνονταςπόψη τις απαιτήσεις προστασίας τους επί της θαλάσσιας και χερσαίας γεωγραφικής περιοχής στην οποία εφαρμόζεται η εν λόγω οδηγία.

Το Δικαστήριο των Ευρωπαϊκών Κοινοτήτων επιβεβαίωσε ότι, ενώ τα κράτη μέλη έχουν μια ορισμένη διακριτική ευχέρεια ως προς την επιλογή των ζωνών ειδικής προστασίας, μολαταύτα η ταξινόμηση των εν λόγω περιοχώνπόκειται σε ορισμένα ορνιθολογικά κριτήρια, τα οποία ορίζονται από την οδηγία (βλέπεπόθεση C-355/90, Επιτροπή κατά Ισπανίας). Συνεπάγεται ότι, η διακριτική ευχέρεια των κρατών μελών ως προς την επιλογή των πλέον κατάλληλων εδαφών για ταξινόμησή τους ως ζώνες ειδικής προστασίας δεν αφορά την ορθότητα της ταξινόμησης ως ζωνών ειδικής προστασίας των εδαφών, τα οποία φαίνεται να είναι τα πλέον κατάλληλα σύμφωνα με τα ορνιθολογικά κριτήρια, αλλά μόνο την εφαρμογή των εν λόγω κριτηρίων για τον καθορισμό των πλέον κατάλληλων εδαφών για την διατήρηση των ειδών που παρατίθενται στο παράρτημα Ι της οδηγίας. Συνεπώς, τα κράτη μέληποχρεούνται να ταξινομήσουν ως ζώνες ειδικής προστασίας όλους τους τόπους οι οποίοι, εφαρμόζοντας τα ορνιθολογικά κριτήρια, φαίνεται να είναι οι πλέον κατάλληλοι για τη διατήρηση των εν λόγω ειδών (υπόθεση C-3/96, Επιτροπή κατά Κάτω Χωρών).

Η Επιτροπή θεωρεί ότι οι κατάλογοι των σημαντικών περιοχών πτηνών, εκ των οποίων ο τελευταίος δημοσιεύτηκε από την BirdLife International τον Μάρτιο του 2000, χρησιμεύουν ως σημαντική επιστημονική αναφορά για τον καθορισμό τωνποχρεώσεων των κρατών μελών όσον αφορά την ταξινόμηση των ζωνών ειδικής προστασίας, δυνάμει του άρθρου της οδηγίας 79/409/ΕΟΚ του Συμβουλίου.

(1) ΕΕ L 103 της 25.4.1979.
ΓΡΑΠΤΗ ΕΡΩΤΗΣΗ E-3297/00

υποβολή: Chris Davies (ELDR) προς την Επιτροπή

(25 Οκτωβρίου 2000)

Θέμα: Διαφημίσεις προϊόντων καπνού/χορηγίες

Ποια κράτη μέλη απαγορεύουν πλέον τις διαφημίσεις τσιγάρων:

α) από την τηλεόραση,

β) τους κινηματογράφους,

γ) τις εφημερίδες και τα περιοδικά,

δ) τις πινακίδες των δρόμων;

Ποια άλλα κράτη μέλη έχουν ανακοινώσει ότι σκοπεύουν να θεσπίσουν τέτοιες απαγορεύσεις και σε ποιες ημερομηνίες;

Ποια κράτη μέλη έχουν απαγορεύσει στις καπνοβιομηχανίες να αναλαμβάνουν τη χορηγία αθλητικών και πολιτιστικών εκδηλώσεων, ή ξεκαθάρισαν ότι σκοπεύουν να θεσπίσουν τέτοιες απαγορεύσεις;

Ποια κράτη μέλη έχουν θεσπίσει απαγορεύσεις, ή έχουν εξαγγείλει ότι θα θεσπίσουν απαγορεύσεις, όσον αφορά τις μυστικές δωρεές προς πολιτικά κόμματα εκ μέρους:

α) καπνοβιομηχανιών,

β) εμπορικών οργανώσεων του κλάδου;

Απάντηση του κ. Byrne εκ μέρους της Επιτροπής

(13 Δεκεμβρίου 2000)

Το άρθρο 6(2) της πρώην οδηγίας 98/43/ΕΚ του Ευρωπαϊκού Κοινοβουλίου και του Συμβουλίου της 6ης Ιουλίου 1998 για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τη διαφήμιση και τη χορηγίαπέρ των προϊόντων καπνού(1) απαιτεί από τα κράτη μέλη να ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την εν λόγω οδηγία.

Παρ' όλα αυτά, τα κράτη μέλη δεν έχουν προβεί σε παρόμοιες ανακοινώσεις. Αυτό δεν αποτελεί παράβαση της κοινοτικής νομοθεσίας, αφού η προθεσμία συμμόρφωσης με την οδηγία ήταν η 30 Ιουλίου 2001. Υπό αυτές τις συνθήκες, η Επιτροπή δεν είναι σε θέση να παρέχει τις πληροφορίες που ζήτησε το αξιότιμο μέλος.

Ύστερα από την ακύρωση της οδηγίας 98/43/ΕΚ από το Ευρωπαϊκό Δικαστήριο, στις 5 Οκτωβρίου 2000, τα κράτη μέλη δενποχρεούνται πλέον να ανακοινώνουν στην Επιτροπή τις νομοθετικές διατάξεις που θεσπίζουν στον τομέα της διαφήμισης και χορηγίαςπέρ των προϊόντων καπνού.

Η οδηγία του Συμβουλίου 89/552/ΕΟΚ της 3ης Οκτωβρίου 1989(2), όπως τροποποιείται από την οδηγία 97/36/ΕΚ του Ευρωπαϊκού Κοινοβουλίου και του Συμβουλίου της 30ης Ιουνίου 1997 για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων(3), καθορίζει το νομικό πλαίσιο για τις τηλεοπτικές εκπομπές εντός της Κοινότητας. Απαγορεύει κάθε μορφή τηλεοπτικής διαφήμισης τσιγάρων και άλλων προϊόντων καπνού. Επίσης, τα τηλεοπτικά προγράμματα δεν επιτρέπεται να έχουν ως χορηγούς επιχειρήσεις των οποίων η κύρια δραστηριότητα είναι η κατασκευή ή πώληση τσιγάρων και άλλων προϊόντων καπνού. Όλα τα κράτη μέλη έχουν εφαρμόσει αυτές τις διατάξεις.

(1) ΕΕ L 213 της 30.7.1998.

(2) ΕΕ L 298 της 17.10.1989.

(3) ΕΕ L 202 της 30.7.1997.
ΓΡΑΠΤΗ ΕΡΩΤΗΣΗ E-2144/00

υποβολή: Glyn Ford (PSE) προς την Επιτροπή

(30 Ιουνίου 2000)

Θέμα: Εργαζόμενοι στο ΚΚΕρ

Πόσα άτομα εργάζονται στο ΚΚΕρ; Ποιο είναι το ποσοστό τωνπηκόων από χώρες που δεν είναι μέλη της ΕΕ;

Απάντηση του κ. Kinnock εξ ονόματος της Επιτροπής

(11 Σεπτεμβρίου 2000)

Τον Ιούνιο 2000, το συνολικώς απασχολούμενο στη Γενική Διεύθυνση του Κοινού Κέντρου Έρευνών (ΚΚΕρ) προσωπικό σε όλους τους τόπους δραστηριοτήτων της ΓΔ αριθμούσε 1691 μόνιμους και έκτακτουςπαλλήλους. Από τουςπαλλήλους αυτούς οι 1682 ήσανπήκοοι της Ευρωπαϊκής Ένωσης (99,47 %) και 9 άλλων

χωρών (0,53 %). Απασχολούνταν επίσης 351 μέλη προσωπικού μη καλυπτόμενα από τον κανονισμόπηρεσιακής κατάστασης, από τα οποία τα 12 δεν ήσανπήκοοι της Ένωσης (3,.41 %). Το προσωπικό εκτός κανονισμούπηρεσιακής κατάστασης συνίστατο σε 190 κατόχους επιχορήγησης, εκ των οποίων οι 4 δεν ήσανπήκοοι της Ένωσης (2,10 %), 27 αποσπασμένοι εθνικοί εμπειρογνώμονες εκ των οποίων οι 2 μηπήκοοι της Ένωσης (7,4 %), 123 ασκούμενοι εκ των οποίων οι 4 μηπήκοοι της Ένωσης (3,25 %) και 11 επιστημονικοί επισκέπτες εκ των οποίων οι 2 μηπήκοοι της Ένωσης (18,18 %).
ΓΡΑΠΤΗ ΕΡΩΤΗΣΗ E-2603/00

υποβολή: Dorette Corbey (PSE) προς το Συμβούλιο

(1 Σεπτεμβρίου 2000)

Θέμα: Εφαρμογή της οδηγίας για τα πτηνά

Το Ευρωπαϊκό Κοινοβούλιο, εκπροσωπούμενο από την Πρόεδρό του, κ. Nicole Fontaine, έλαβε τον Μάρτιο του 2000 περίπου 2,2 εκατομμύριαπογραφές πολιτών από όλες τις χώρες της Ευρώπης οι οποίοι εκφράζουν την εντονότατη ανησυχία τους σχετικά με την συνέχιση κυνηγετικών πρακτικών που δεν κάνουν σεβαστή την απαίτηση της διατήρησης που περιλαμβάνεται στην ευρωπαϊκή νομοθεσία για τα άγρια πτηνά.

1. Συμφωνεί το Συμβούλιο με την άποψη του Ευρωπαϊκού Κοινοβουλίου η οποία εκφράσθηκε προηγουμένως, ότι η ύπαρξη μιάς μόνο ημερομηνίας για τη λήξη της κυνηγετικής περιόδου όλων των ειδών πτηνών, προσαρμοσμένης στο πρωϊμότερο είδος, θα ήταν ο καλύτερος τρόπος για την εξασφάλιση ενός πλήρους συστήματος προστασίας των αγρίων πτηνών, συμφώνως προς τις αποφάσεις C-157/89 και C-435/92 του Ευρωπαϊκού Δικαστηρίου;

2. Συμφωνεί το Συμβούλιο με την άποψη ότι η ύπαρξη μιάς μόνο ημερομηνίας για την έναρξη της κυνηγετικής περιόδου όλων των ειδών πτηνών, προσαρμοσμένης στο οψιμότερο είδος, θα ήταν ο καλύτερος τρόπος για την εξασφάλιση της πλήρους προστασίας των αγρίων πτηνών;

3. Συμφωνεί επίσης το Συμβούλιο ότι η ύπαρξη ημερομηνιών με πανευρωπαϊκή ισχύ θα βοηθούσε στη νομική βεβαιότητα, την εφαρμογή και την επιβολή της νομοθεσίας;

4. Είναι το Συμβούλιο προετοιμασμένο να εξετάσει την επιθυμία του Κοινοβουλίου και τουλάχιστον 2,2 εκατομμυρίων πολιτών για την ορθή εφαρμογή των απαιτήσεων προστασίας που περιλαμβάνονται στην οδηγία περί αγρίων πτηνών; Θα δεχόταν το Συμβούλιο την διαμόρφωση κατευθυντηρίων γραμμών για τη διασφάλιση της ορθής εφαρμογής της οδηγίας για τα πτηνά σε όλο το έδαφος της ΕΕ;

Απάντηση

(20 Νοεμβρίου 2000)

Το Συμβούλιο κατανοεί την ανησυχία την οποία εκφράζουν η Αξιότιμη Κυρία Βουλευτής και οιπογράφοντες την επιστολή διαμαρτυρίας.

Το Συμβούλιο πάντως κρίνει ότι η προσέγγιση την οποία δέχεται το άρθρο 7 παράγραφος 4 της Οδηγίας 79/409(1), το οποίο δεν προβλέπει τις ενιαίες ημερομηνίες έναρξης και λήξης της κυνηγετικής περιόδου σε όλη την Κοινότητα, είναι η ενδεδειγμένη λύση προκειμένου να ληφθεί ηπόψη η βιολογική και οικολογική πολυμορφία του τόσο ευρέος γεωγραφικού πεδίου εφαρμογής αυτής της Οδηγίας.

Το Συμβούλιο τονίζει ότι οι ισχύουσες στα κράτη μέλη ημερομηνίες πρέπει, κατά το εν λόγω άρθρο, να σέβονται τις αρχές μιας ορθολογικής χρησιμοποίησης και μιας οικολογικά ισορροπημένης ρυθμίσεως για τα αφορώμενα είδη άγριων πτηνών.

Εξ άλλου, το άρθρο 2 της Οδηγίας ορίζει: Τα Κράτη μέληιοθετούν όλα τα αναγκαία μέτρα με σκοπό να διατηρηθεί ή να προσαρμοσθεί ο πληθυσμός όλων των ειδών των πτηνών που αναφέρονται στο άρθρο 1 σ' ένα επίπεδο που να ανταποκρίνεται ιδιαίτερα στις οικολογικές, επιστημονικές και μορφωτικές απαιτήσεις, λαμβάνοντας, ωστόσο,πόψη τις οικονομικές και ψυχαγωγικές απαιτήσεις.

Στην Επιτροπή απόκειται να εξασφαλίσει μια ορθή εφαρμογή της Οδηγίας.

(1) ΕΕ L 103 της 25.4.1979.
ΓΡΑΠΤΗ ΕΡΩΤΗΣΗ E-3050/00

υποβολή: Jean-Claude Martinez (TDI) προς την Επιτροπή

(28 Σεπτεμβρίου 2000)

Θέμα: Κυνήγι ελεφάντων στην Αφρική

Το κυνήγι των ελεφάντων συνεχίζεται μέσα σε κλίμα ανοησίας, σκληρότητας και, δυστυχώς, σχεδόν γενικής αδιαφορίας.

Δεδομένου ότι η σφαγή των θηλαστικών αυτών, που είναι ένα από τα σύμβολα του πλανήτη μας, πηγάζει από οικονομικά συμφέροντα που σχετίζονται με την εμπορία των χαυλιοδόντων από ελεφαντοστό, τι σκοπεύει να κάνει η Επιτροπή ώστε να απαγορευθεί πλήρως στο έδαφος της Ευρωπαϊκής Ένωσης, το άθλιο αυτό εμπόριο;

Σκοπεύει η Επιτροπή να καθιερώσει ένα πρόγραμμα οικονομικών κυρώσεων κατά των χωρών που θα εξακολουθήσουν να ανέχονται στο έδαφός τους τέτοιου είδους κυνήγι που αποτελεί τον άξιο συνεχιστή αρχαϊκών, βαρβάρων και ξεπερασμένων πρακτικών;

Προτίθεται να λάβει μέτρα κατά οργανισμών, ταξιδιωτικών γραφείων ή άλλων φορέων που διοργανώνουν τις βιομηχανικές αυτές σφαγές στην Αφρικήπό την κάλυψη των σαφάρι ή του κυνηγιού μεγάλων θηραμάτων;

Απάντηση της κας Wallstrm εξ ονόματος της Επιτροπής

(25 Οκτωβρίου 2000)

Σύμφωνα με τον κανονισμό του Συμβουλίου(ΕΚ) αριθ. 338/97 της 9ης Δεκεμβρίου 1996 για την προστασία των ειδών άγριας πανίδας και χλωρίδας με τον έλεγχο του εμπορίου τους(1), που εφαρμόζει την Σύμβαση για το διεθνές εμπόριο των ειδών της άγριας πανίδας και χλωρίδας, που απειλούνται με εξαφάνιση, στην επικράτεια της Κοινότητας, η εμπορία του ελεφαντοστού δεν επιτρέπεται.

Η Επιτροπή, όπως και τα κράτη μέλη, έχουν αναλάβει την προστασία του αφρικανικού ελέφαντα και έχουν επίγνωση της ευαισθησίας των σχετικών θεμάτων.

Εντούτοις, η εισαγωγή κυνηγετικών τροπαίων επιτρέπεται από κάποιες αφρικανικές χώρες στις οποίες επικρατεί η άποψη ότι η περιορισμένη αυτή θήρα δεν είναι επιβλαβής για τους συγκεκριμένους πληθυσμούς, ενώ έχουνιοθετηθεί ποσοστώσεις εξαγωγών. Ο αριθμός θηραμάτων που αποφέρει το ερασιτεχνικό κυνήγι είναι εν γένει μεγάλος, μέρος του οποίου, στην πλειονότητα των περί εν ο λόγος χωρών, απαιτείται, από το νόμο, να επιστραφεί στους τοπικούς δήμους και στις αρχές διατήρησης που είναιπεύθυνες για την διατήρηση του ελέφαντα.

Λαμβάνονταςπόψη τις ως άνω εκτιμήσεις, η Επιτροπή δεν προτίθεται να διακόψει την εισαγωγή κυνηγετικών τροπαίων, που συνοδεύονται από τα κατάλληλα παραστατικά εξαγωγής και εισαγωγής, από τις αφρικανικές χώρες όπου οι ως άνω προϋποθέσεις τηρούνται.

(1) ΕΕ L 61 της 3.3.1997.
ΓΡΑΠΤΗ ΕΡΩΤΗΣΗ E-2991/00

υποβολή: Daniela Raschhofer (NI) προς το Συμβούλιο

(25 Σεπτεμβρίου 2000)

Θέμα: Οδηγία 89/665/ΕΟΚ για τις διαδικασίες προσφυγής

1. Έχουν μεταφερθεί, σύμφωνα με την κοινοτική οδηγία, στο νόμο της Άνω Αυστρίας που διέπει τη σύναψη συμβάσεων κρατικών προμηθειών και δημοσίων έργων οι κανόνες που προβλέπει η οδηγία αριθ. 89/665/ΕΟΚ(1) περί της εφαρμογής των διαδικασιών προσφυγής σχετικά με τηνποκειμενική προστασία;

2. Εάν ναι γιατί, εάν όχι γιατί;

3. Πόσες διαδικασίες για παραβίαση της Συνθήκης έχουν ήδη κινηθεί στο πλαίσιο των οδηγιών που διέπουν τη σύναψη συμβάσεων κρατικών προμηθειών και δημοσίων έργων;

(1) ΕΕ L 395 της 30.12.1989, σελ. 33.

Απάντηση

(20/21 Δεκεμβρίου 2000)

Δυνάμει του άρθρου 211 της συνθήκης, η Επιτροπή είναιπεύθυνη να μεριμνά για την εφαρμογή των διατάξεων της συνθήκης καθώς και των διατάξεων που θεσπίζουν τα θεσμικά όργανα δυνάμει της συνθήκης. Κατά συνέπεια, το Συμβούλιο λαμβάνει το θάρρος να συστήσει στην αξιότιμο Βουλευτή να απευθύνει το ερώτημά της στην Επιτροπή η οποία είναιπεύθυνη να επαληθεύσει κατά πόσον η κοινοτική νομοθεσία που αναφέρεται στην ερώτηση έχει μεταφερθεί ορθά από το εν λόγω κράτος μέλος.
ΓΡΑΠΤΗ ΕΡΩΤΗΣΗ E-3951/00

υποβολή: Gerhard Hager (NI) προς την Επιτροπή

(13 Δεκεμβρίου 2000)

Θέμα: Χρησιμοποίηση κοινοτικών κονδυλίων στην Ισπανία (Κανάριοι Νήσοι)

Με αφορμή την παρούσα έκθεση του Ελεγκτικού Συνεδρίου και με δεδομένες τις παρατυπίες που σημειώθηκαν στο πλαίσιο της χρησιμοποίησης κοινοτικών ενισχύσεων στην Ισπανία θα ήθελα να σχηματίσω μια σαφέστερη εικόνα της κατάστασης στις Κανάριους Νήσους.

Σε ποιο ύψος ανέρχονται οι πόροι που εισρέουν ετησίως από την Ευρωπαϊκή Ένωση στις Κανάριους Νήσους;

Μπορεί η Επιτροπή να μου διαθέσει αναλυτική κατανομή των κονδυλίων για τις εν λόγω ενισχυόμενες περιοχές;

Προορίζονται τα κονδύλια αυτά για κάποιο συγκεκριμένο σκοπό;

Υπάρχουν ενδείξεις ότι τα εν λόγω κονδύλια χρησιμοποιήθηκαν αντίθετα προς τον σκοπό αυτό;

Απάντηση του κ. Prodi εξ ονόματος της Επιτροπής

(22 Δεκεμβρίου 2000)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2674/00

υποβολή: Wolfgang Ilgenfritz (NI) προς την Επιτροπή

(1 Σεπτεμβρίου 2000)

Θέμα: Βιομηχανικά οχήματα ΜΑΝ Καταγγελία Kutschera Διαδικασία αριθ. IV/35.907/f-2

1. Πότε αναμένεται από πλευράς Επιτροπής η απόφαση για την ανωτέρω διαδικασία; Για το θέμα αυτό ο κ. Kutschera έχει ήδη έλθει επανειλημμένως σε επαφή μαζί μας" αυτός πιστεύει ότι έως σήμερα δεν έχει κινηθεί διαδικασία κατά της ΜΑΝ.

2. Υπάρχουν ιδιαίτεροι λόγοι για τη μη κίνηση της διαδικασίας έως σήμερα;

Απάντηση του κ. Monti εξ ονόματος της Επιτροπής

(26 Σεπτεμβρίου 2000)

Έχει ήδη ανακοινωθεί στον δικηγόρο του κ. Kutschera ότι αυτό το έτος θαπάρξουν περαιτέρω στάδια της διαδικασίας.

Η Επιτροπή κατά την εκτέλεση των καθηκόντων της στον τομέα του δίκαιου του ανταγωνισμού οφείλει να καθορίζει προτεραιότητες(1). Λόγω του γεγονότος ότι ο κ. Kutschera έχει προσφύγει και μπορεί να προσφύγει στα ιταλικά δικαστήρια, έχει καθυστερήσει μέχρι τώρα η εξέταση τηςπόθεσης.

(1) Απόφαση του Πρωτοδικείου της 18.9.1992, Automec SRL κατά Επιτροπής, Υπόθεση T-24/90, Συλλογή 1992 σελίδα II-2223, σημείο 77.
ΓΡΑΠΤΗ ΕΡΩΤΗΣΗ E-3262/00

υποβολή: Jonas Sjstedt (GUE/NGL) προς την Επιτροπή

(20 Οκτωβρίου 2000)

Θέμα: Αγορές και σύναψη συμβάσεων στο πλαίσιο του σουηδικού κρατικού μονοπωλιακού καθεστώτος λιανικής πώλησης οινοπνευματωδών ποτών (Systembolaget)

Στις αρχές του 2000, η Επιτροπή απηύθυνε επιστολή στη σουηδική κυβέρνηση διευκρινίζοντας ότι, για την αγορά οινοπνευματωδών ποτών, το σουηδικό Systembolaget πρέπει να τηρεί τους κανόνες της Ε.Ε. που διέπουν τη σύναψη συμβάσεων.

Το Systembolaget θεωρεί, εν τούτοις, ότι οι καλύτεροι οίνοι π. χ. δεν μπορούν να αγοράζονται με τη διαδικασία σύναψης συμβάσεων, εφόσον πρόκειται, στο συγκεκριμένο τομέα, για αγορά που ρυθμίζεται από τον πωλητή.

Μήπως η Επιτροπή έχει συζητήσει περαιτέρω το θέμα με τη σουηδική κυβέρνηση και το Systembolaget, και τροποποίησε τις σχετικές της απόψεις, ή παραμένει στις απόψεις που εξέφρασε στην προαναφερθείσα επιστολή;

Απάντηση του κ. Bolkestein εξ ονόματος της Επιτροπής

(8 Δεκεμβρίου 2000)

Η επιστολή στην οποία αναφέρεται ο αξιότιμος βουλευτής σχετικά με το Systembolaget (σουηδικό μονοπωλιακό καθεστώς λιανικής πώλησης οινοπνευματωδών ποτών) αφορά την εφαρμογή των κανόνων των οδηγιών για την ανάθεση δημόσιων συμβάσεων (οδηγία 93/36/ΕΟΚ του Συμβουλίου της 14ης Ιουνίου 1993, περί του συντονισμού των διαδικασιών ανάθεσης δημόσιων συμβάσεων προμηθειών(1), οδηγία 93/37/CEE του Συμβουλίου, της 14ης Ιουνίου 1993, περί συντονισμού των διαδικασιών για τη σύναψη συμβάσεων δημοσίων έργων(3) και οδηγία 92/50/CEE του Συμβουλίου της 18ης Ιουνίου 1992 για το συντονισμό των διαδικασιών σύναψης δημόσιων συμβάσεωνπηρεσιών(2)) στις αγορές οινοπνευματωδών καθώς επίσης και στις αγορές άλλων ειδών προμηθειών, καθώς και στις συμβάσειςπηρεσιών και έργων του Systembolaget.

Όσον αφορά τις αγορές οινοπνευματωδών, αρκεί η διαπίστωση ότι, βάσει της νομολογίας του Δικαστηρίου, στην οδηγία 93/36/ΕΟΚ (ή στο κοινοτικό δίκαιο) δεν προβλέπεται καμία παρέκκλιση για τις αγορές οινοπνευματωδών. Επομένως, το σουηδικό μονοπωλιακό καθεστώς Systembolaget θα πρέπει να εφαρμόζει, κατά τις αγορές οινοπνευματωδών, τις διατάξεις της προαναφερόμενης οδηγίας.

Ο εν λόγω φάκελος αποτέλεσε, με διάφορες ευκαιρίες, αντικείμενο συζήτησης με τις σουηδικές αρχές και κυρίως κατά τη συνεδρίαση που πραγματοποιήθηκε τον Ιούνιο 2000, στη διάρκεια της οποίας η Επιτροπή ζήτησε από τις σουηδικές αρχές ναποβάλουν συμπληρωματικές πληροφορίες σχετικά με τη λειτουργία και το καθεστώς του εν λόγω μονοπωλίου.

Οι εν λόγω πληροφορίες αποτελούν προς το παρόν αντικείμενο επισταμένης μελέτης από την Επιτροπή προκειμένου να αξιολογήσει τη συμβατότητα των διαδικασιών αγορών του σουηδικού μονοπωλιακού καθεστώτος με το κοινοτικό δίκαιο δημόσιων συμβάσεων.

(1) ΕΕ L 199 της 9.8.1993.

(2) ΕΕ L 209 της 24.7.1992.

(3) ΕΕ L 199 της 9.8.1993.